text: [{"text_idx": "#000001", "text": "IEA: Eftirspurningur eftir olju, gassi og koli toppar innan 2030"}, {"text_idx": "#000002", "text": "Altjo\u0301\u00f0a eftirspurningurin eftir fossilum brennievnum tvs. olju, gassi og koli fer v\u00e6ntandi at toppa a\u0301\u00f0renn 2030 heldur altjo\u0301\u00f0a orkustovnurin IEA"}, {"text_idx": "#000003", "text": "Hetta sigur altjo\u0301\u00f0a orkustovnurin IEA i\u0301 si\u0301ni seinastu fra\u0301grei\u00f0ing og grundgevur ors\u00f8kina at vera sto\u0301ra menningin av varandi orkukeldum seinastu 12 ma\u0301na\u00f0irnar eins og vaksandi tali\u00f0 av elbilum."}, {"text_idx": "#000004", "text": "Hetta er fyrstu fer\u00f0, at stovnurin metir, at \u201cpeak oil demand\u201d hendir innan 2030."}, {"text_idx": "#000005", "text": "Undir yvirskriftini \"The world is at \u201cthe beginning of the end\" of the fossil fuel era\u201d grundgevur stovnurin fyri, hvussu st\u00f8\u00f0an a\u0301 altjo\u0301\u00f0a orkumarkna\u00f0inum fer at broytast."}, {"text_idx": "#000006", "text": "-Vit eru vitni til byrjanina til endan av einum ti\u0301\u00f0arskei\u00f0i vi\u00f0 fossilum brennievnum, sigur stjo\u0301rin i\u0301 IEA, Fatih Birol. Greiningin hja\u0301 stovninum ver\u00f0ur almannakunngj\u00f8rd komandi ma\u0301nadag i\u0301 fra\u0301grei\u00f0ingini \u201c World Energy Outlook\u201d skrivar Financial Times."}, {"text_idx": "#000007", "text": "-Hetta vi\u0301sir, at ve\u00f0urlagspolitikkur virkar leggur hann aftrat. Birol sigur vi\u0301\u00f0ari, at vit hava rokki\u00f0 eitt s\u00f8guligt vegamo\u0301t, men heitir to\u0301 a\u0301 politikarar um at skunda undir gr\u00f8na orkuskifti\u00f0 og minka um u\u0301tla\u0301ti\u00f0, ho\u0301ast ta\u00f0 eru politiskar for\u00f0ingar fyri at gera ta\u00f0."}, {"text_idx": "#000009", "text": "Higartil hevur IEA, sum var\u00f0 stovna\u00f0 av OECD, mett, at eftirspurningurin eftir fossilum brennievnum fo\u0301r at toppa i\u0301 2030. Nu\u0301 er metingin vegna mongu i\u0301l\u00f8gurnar i\u0301 varandi orku innan 2030."}, {"text_idx": "#000010", "text": "Birol vi\u0301sir a\u0301, at ny\u0301ggjar sto\u0301rar fossilar verk\u00e6tlanir hava ikki bert avlei\u00f0ingar fyri ve\u00f0urlagi\u00f0, t\u00e6r bera eisini sto\u0301ran fi\u0301ggjarligan va\u0301\u00f0a."}, {"text_idx": "#000011", "text": "Seinastu 10 a\u0301rini hevur Kina sta\u00f0i\u00f0 fyri einum tri\u00f0ingi av eftirspurninginum eftir gassi og tveimum tri\u00f0ingum av oljuni. So\u0301l, vindur og kjarnorka fara at a\u0301virka kinverska v\u00f8kstrinum i\u0301 kolany\u0301tslu."}, {"text_idx": "#000012", "text": "Birol heldur annars, politikarar eiga at vera skjo\u0301tari til at taka vi\u00f0 orkuskiftinum og sigur, at ta\u00f0 ber til at skunda undir orkuskifti\u00f0 vi\u00f0 einum meira vi\u0301\u00f0gongdum ve\u00f0urlagspolitikki, ho\u0301ast avbjo\u0301\u00f0ingar i\u0301 Vesturheiminum i\u0301 sambandi vi\u00f0, hvussu ov skjo\u0301tar og vi\u0301\u00f0gongdar avger\u00f0ir kunnu vera mo\u0301ttiknar av veljarunum."}, {"text_idx": "#000014", "text": "Lei\u00f0arin i\u0301 ES tinginum Roberta Metsola a\u0301vara\u00f0i herfyri um, at vandi er fyri, at ve\u00f0urlagspolitikkurin, sum ver\u00f0ur sty\u0301rdur u\u0301r Brussel, kann geva populistiskum flokkum vind i\u0301 seglini, hetta um somu ti\u0301\u00f0 sum bretska stjo\u0301rnin hevur \u00e6tlanir um at loyva olju- og gassboringum."}, {"text_idx": "#000015", "text": "Birol vi\u0301sir a\u0301, at sto\u0301r ny\u0301ggj olju og gassfund kunnu gerast o\u0301ny\u0301tilig, ti\u0301 i\u0301l\u00f8gur fara at tro\u0301ta m.a. ti\u0301 hesar skulu bru\u0301kast til at halda verandi virksemi koyrandi."}, {"text_idx": "#000016", "text": "Sto\u0301r olju- og gassfel\u00f8g hava funnist har\u00f0liga at Birol og IEA, ti\u0301 tey halda, at v\u00e6ntandi i\u0301l\u00f8gur i\u0301 olju- og gassveitingina i\u0301 framti\u0301\u00f0ini kunnu hava vi\u00f0 s\u00e6r orkukreppur, um so er at metingin hja\u0301 IEA, um n\u00e6r eftirspurningurin kemur i\u0301 h\u00e6ddina, er ov bjartskygd."}, {"text_idx": "#000017", "text": "Eisini Opec felagsskapurin hevur funnist at IEA fyri at undirgrava markna\u00f0in vi\u00f0 at fa\u0301a i\u0301leggjarar at gevast vi\u00f0 at gera i\u0301l\u00f8gur i\u0301 ny\u0301ggjar oljuverk\u00e6tlanir. Til hetta sigur Birol, at olju- og gassfel\u00f8g ikki bert undirmeta fo\u0301lkahugsanina, tey gera eisini skeivar metingar av markna\u00f0inum, um tey halda, at eftirspurningurin fer at vaksa komandi a\u0301rini."}, {"text_idx": "#000018", "text": "Hann a\u0301varar um, at l\u00e6kkar u\u0301tla\u0301ti\u00f0 ikki munandi komandi a\u0301rini, so ver\u00f0ur torf\u00f8rt at r\u00f8kka 1,5 stig hitamarkinum. Ta\u00f0 er enn langt a\u0301 ma\u0301l at r\u00f8kka u\u0301tla\u0301tsmarkinum, men hetta liggur i\u0301 okkara egnum hondum."}, {"text_idx": "#000024", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000025", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000026", "text": "Russland sendir oljutangaskip nor\u00f0ur um Sibiria"}, {"text_idx": "#000032", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]